b'\n_START_ARTICLE_\n15. \xc5\xa1ahovska olimpijada\n_START_PARAGRAPH_\n15. \xc5\xa1ahovska olimpijada je potekala med 15. septembrom in 10. oktobrom 1962 v Varni (Bolgarija)._NEWLINE_Sovjetska zveza je osvojila prvo mesto, SFRJ drugo in Argentina tretje.\n_START_SECTION_\nPregled\n_START_PARAGRAPH_\nSodelovalo je 220 \xc5\xa1ahistov (med njimi 31 velemojstrov in 37 mednarodnih mojstrov) v 38 reprezentancah; odigrali so 1.444 od na\xc4\x8drtovanih 1.452 partij (8 partij je bilo v naprej dolo\xc4\x8denih). Glavni sodnik je bil mednarodni \xc5\xa1ahovski mojster Salomon Flohr (Sovjetska zveza). Partije so bile razdeljene med 4 preskupine in 3 finalne skupine. Igralci so imeli 2,5 h za prvih 40 potez, nato pa 1 h za naslednjih 16.'